[{"text_idx": "#000001", "text": "Mae rhwydwaith ymarfer Atsain yn rhwydwaith ar gyfer pob sefydliad sy\u2019n gweithio gyda phobl ifanc a cherddoriaeth, gan gynnwys sefydliadau celfyddydol, sefydliadau cymunedol, gwasanaethau cerdd, asiantaethau lleol a chyllidwyr."}, {"text_idx": "#000002", "text": "Mae\u2019n gweithredu ochr yn ochr a\u0302 chronfa Atsain, Anthem Cronfa Gerdd Cymru, sy\u2019n cefnogi prosiectau ar gyfer pobl ifanc sy\u2019n ymwneud a\u0302 cherddoriaeth ac sy\u2019n profi rhwystrau drwy amgylchiadau bywyd fel materion daearyddol, iaith, hunaniaeth neu gefndir. Fodd bynnag, NID oes angen i sefydliadau gael eu hariannu gan Atsain i ymuno a\u0302\u2019r rhwydwaith."}, {"text_idx": "#000003", "text": "Diben y rhwydwaith yw cynnig cyfleoedd i rannu gwybodaeth a meithrin yr arfer o gydweithio ledled y sector cyfan er mwyn sicrhau newid strategol. Mae\u2019r grw\u0302p yn cyfarfod yn rhithwir bedair gwaith y flwyddyn, heb gost i\u2019r cyfranogwyr."}, {"text_idx": "#000004", "text": "Cynhelir y cyfarfod nesaf rhwng 10am a 12.30 pm ddydd Iau 9 Chwefror drwy Zoom a\u2019r thema yw cyflwyno prosiectau cerddoriaeth hygyrch i bobl ifanc."}, {"text_idx": "#000007", "text": "Cyfle i gynnig am docynnau i sioeau a gwyliau, a nwyddau arbennig, gan\nhelpu i gefnogi dyfodol cerddoriaeth yng Nghymru."}, {"text_idx": "#000008", "text": "Mae rhai o hyrwyddwyr, gwyliau, lleoliadau a cherddorion mwyaf blaenllaw Cymru wedi rhoi gwobrau gwych i helpu i godi arian ar gyfer Cronfa Atsain, Anthem. Cronfa Gerdd Cymru Music Fund Wales, sy\u2019n cefnogi prosiectau cerddoriaeth ieuenctid ledled Cymru."}, {"text_idx": "#000009", "text": "Lansiwyd yr ocsiwn dawel ar 9 Tachwedd a daw i ben ar 7 Rhagfyr 2022. Gall unrhyw un wneud cynnig drwy\u2019r safle ocsiwn ar-lein."}, {"text_idx": "#000010", "text": "Mae\u2019r ocsiwn ar-lein yn cynnwys detholiad o wobrau, ac mae gan bob un gyswllt cryf a\u0302\u2019r diwydiant cerddoriaeth yng Nghymru. Mae\u2019r gwobrau sydd ar gael eleni yn dangos mor eang yw diwylliant cerddoriaeth Cymru, gan gynnwys bwndeli gan artistiaid gan gynnwys:"}, {"text_idx": "#000013", "text": "O femorabilia cerddoriaeth i brofiadau cerddorol Cymreig, bydd pob eitem yn cyfrannu at gefnogi pobl ifanc i gael mynediad at gerddoriaeth yng Nghymru."}, {"text_idx": "#000015", "text": "Atsain yw prif gronfa Anthem ac fe\u2019i lansiwyd ym mis Rhagfyr 2021. Yng nghylch cyntaf Atsain, rhoddodd Anthem dros \u00a3120,000 i 15 o sefydliadau cerdd gan gyrraedd a chefnogi dros 2000 o bobl ifanc sy\u2019n wynebu rhwystrau oherwydd amgylchiadau bywyd, materion daearyddol, hunaniaeth neu gefndir. Bydd yr ail gylch yr hydref hwn yn dosbarthu \u00a3100,000 arall. Caiff Atsain ei chefnogi gan fuddsoddiad gan Youth Music diolch i chwaraewyr Loteri Cod Post y Bobl, ac adnoddau Anthem gyda chymorth gan noddwyr sefydlu."}, {"text_idx": "#000016", "text": "Bydd ocsiwn ar-lein Anthem ar agor am fis ac yn cau am 9.00pm ddydd Mercher 7fed Rhagfyr 2022. Bydd eiliadau olaf yr ocsiwn yn cael eu cyfri\u2019n fyw yn nigwyddiad Teulu Anthem ym Mae Caerdydd, a fydd yn dathlu\u2019r bobl, y sefydliadau a\u2019r partneriaid gwych sydd wedi cyfrannu at dwf a chyflawniadau Anthem dros y ddwy flynedd ddiwethaf."}, {"text_idx": "#000019", "text": "Mae yna lawer o bobl ifanc yng Nghymru sy\u2019n methu a\u0302 derbyn profiadau cerddoriaeth, heb fod unrhyw fai arnyn nhw eu hunain \u2013 cenhedlaeth heb fynediad at gerddoriaeth na chyfle i ddatblygu os ydyn nhw\u2019n digwydd bod yn yr ardal ddaearyddol anghywir, yn byw mewn ardal o amddifadedd cymdeithasol uchel neu arwahanrwydd gwledig, neu\u2019n cael eu cau allan mewn unrhyw ffordd. Bydd cyllid Anthem yn caniata\u0301u i sefydliadau greu rhaglenni gwaith newydd neu greu prosiectau mewn cyd-destunau penodol i fynd i\u2019r afael ag anghenion pobl ifanc a\u2019r rhwystrau maen nhw\u2019n eu hwynebu."}, {"text_idx": "#000020", "text": "Bydd y Digwyddiad Teuluol yn arddangos y rhaglenni y mae Anthem wedi\u2019u cynnal dros y flwyddyn ddiwethaf, gyda pherfformiadau gan grwpiau cydweithredu\u2019r Fforwm Ieuenctid a cherddoriaeth fyw gan fuddiolwyr Atsain. Mae\u2019n ddigwyddiad drwy wahoddiad yn unig, ond mae modd cael gwahoddiad drwy anfon e-bost i rhian.hutchings@anthem.wales"}, {"text_idx": "#000021", "text": "Diolch yn fawr iawn i bawb a gyfrannodd at arwerthiant yr Anthem a\u2019n helpu ni i gymryd cam yn nes at greu Cymru lle mae cerddoriaeth yn grymuso pob bywyd ifanc."}, {"text_idx": "#000023", "text": "Thema: Gwerthuso prosiectau sy\u2019n mynd i\u2019r afael a\u0302 rhwystrau i gerddoriaeth i bobl ifanc a cymhorthfa ariannu cymar-i-gymar"}, {"text_idx": "#000024", "text": "Mae rhwydwaith ymarfer Atsain yn rhwydwaith ar gyfer pob sefydliad sy\u2019n gweithio gyda phobl ifanc a cherddoriaeth, gan gynnwys sefydliadau celfyddydol, sefydliadau cymunedol, gwasanaethau cerdd, asiantaethau lleol a chyllidwyr. Mae\u2019n gweithredu ochr yn ochr a\u0302 chronfa Atsain, Anthem Cronfa Gerdd Cymru, sy\u2019n cefnogi prosiectau ar gyfer pobl ifanc rhwng 0 a 25 oed sy\u2019n ymwneud a\u0302 cherddoriaeth ac sy\u2019n profi rhwystrau drwy amgylchiadau bywyd fel materion daearyddol, iaith, hunaniaeth neu gefndir. Fodd bynnag, NID oes angen i sefydliadau gael eu hariannu gan Atsain i ymuno a\u0302\u2019r rhwydwaith. Diben y rhwydwaith yw cynnig cyfleoedd i rannu gwybodaeth a meithrin yr arfer o gydweithio ledled y sector cyfan er mwyn sicrhau newid strategol. Mae\u2019r grw\u0302p yn cyfarfod yn rhithwir bedair gwaith y flwyddyn, heb gost i\u2019r cyfranogwyr. Themau: Gwerthuso prosiectau sy\u2019n mynd i\u2019r afael a\u0302 rhwystrau i gerddoriaeth i bobl ifanc a cymhorthfa ariannu cymar-i-gymar. Cynhelir y cyfarfod nesaf rhwng 10am a 12.30 pm ddydd Iau 17 Tachwedd drwy Zoom. Bydd dehongliad ar gael yn Gymraeg ac Iaith Arwyddion Prydain. Rhowch wybod i ni os oes gennych unrhyw ofynion mynediad penodol.\nOs oes gennych unrhyw gwestiynau, mae croeso i chi gysylltu a\u0302 Rheolwr Rhaglen Anthem, Rebecca Rickard, ar rebecca.rickard@anthem.cymruCaiff Atsain ei chefnogi gan fuddsoddiad gan Youth Music, diolch i chwaraewyr Loteri Cod Post y Bobl, ac adnoddau Anthem gyda chefnogaeth gan noddwyr sefydlu a Llywodraeth Cymru."}, {"text_idx": "#000027", "text": "Chawlu rhwystrau i gerddoriaeth ar gyfer pobl ifanc yng Nghymru"}, {"text_idx": "#000029", "text": "Lansiwyd Cronfa Atsain yn gyntaf ym mis Rhagfyr 2021, ac mae wedi dyfarnu dros \u00a3120,000 i 15 o sefydliadau cerdd, gan weithio ar y cyd a\u0302 dros 2000 o bobl ifanc ledled Cymru. Yn ogystal, cre\u0308wyd rhwydwaith o\u2019r holl fuddiolwyr i hwyluso fforymau i rannu arferion gorau a hybu\u2019r arfer o gydweithio, gan sicrhau y gall pobl ifanc fanteisio\u2019n llawn ar gerddoriaeth."}, {"text_idx": "#000031", "text": "\u201cRydyn ni eisoes yn gweld pobl ifanc yn cysylltu gyda cherddoriaeth mewn ffyrdd newydd o ganlyniad i brosiectau a ariannwyd gan gylch cyntaf Atsain. Mae\u2019r sawl a dderbyniodd ein grantiau yn gweithio gyda phobl ifanc o bob oed, gan eu helpu i fagu hyder, archwilio eu creadigrwydd a dod o hyd i lwybrau at yrfaoedd posibl yn y dyfodol. Rydym wrth ein boddau o allu cynnig cymorth i fwy byth o bobl ifanc yn yr ail gylch hwn o\u2019r gronfa. Diolch o galon i\u2019r cyllidwyr, Youth Music a Llywodraeth Cymru, am barhau i gefnogi Atsain.\u201d"}, {"text_idx": "#000034", "text": "\u201cMae\u2019n wych gweld Atsain eisoes yn gwneud mynediad yn fwy cydradd i bobl ifanc yng Nghymru allu creu a dysgu cerddoriaeth ac ennill incwm drwy gerddoriaeth. Gobeithio y bydd mwy o brosiectau arloesol yn cael eu hysbrydoli i wneud cais am arian yn y cylch nesaf.\u201d"}, {"text_idx": "#000035", "text": "Mae Anthem yn credu bod cerddoriaeth yn ffordd bwerus i helpu pobl ifanc i ddatblygu hunan-barch, gwneud cysylltiadau ag eraill a lleddfu straen. Gall fod yn yrfa hefyd. Fodd bynnag, mae llawer o bobl ifanc yng Nghymru yn methu a\u0302 chael profiadau cerddorol am eu bod yn byw yn yr ardal ddaearyddol anghywir, neu mewn ardal o amddifadedd cymdeithasol uchel, neu\u2019n cael eu cau allan ym mha bynnag ffurf. Mae cyllid Anthem yn caniata\u0301u i sefydliadau greu prosiectau newydd mewn cyd-destunau penodol er mwyn mynd i\u2019r afael ag anghenion pobl ifanc a\u2019r rhwystrau sy\u2019n eu hwynebu."}, {"text_idx": "#000037", "text": "\u201cRydyn ni\u2019n teimlo\u2019n gyffrous iawn i weld sut bydd y sawl sy\u2019n derbyn ein grantiau yn gweithio mewn partneriaeth a\u0302 sefydliadau o sectorau eraill a all eu helpu i ddarparu\u2019r budd mwyaf i bobl ifanc. Rydyn ni\u2019n croesawu partneriaethau rhwng sefydliadau sy\u2019n canolbwyntio ar gerddoriaeth, ond hefyd ieuenctid, cymuned, anabledd, iaith, tlodi, hil a mwy. Drwy bartneriaethau y mae sefydliadau\u2019n cael gwell dealltwriaeth o\u2019r rhwystrau y mae pobl ifanc yn eu hwynebu, a sut i\u2019w chwalu.\u201d"}, {"text_idx": "#000039", "text": "Rhaid derbyn ceisiadau erbyn Hydref 3 2022. I gael ateb i bob cwestiwn am Gronfa Atsain, ymunwch a\u0302 gweminar Anthem am 10am ar 13 Medi \u2013 cofrestrwch fan yma."}, {"text_idx": "#000042", "text": "Connor Morgans, aelod o Fforwm Ieuenctid Anthem ac Ymgynghorydd Ifanc Beacons, sy\u2019n rhannu ei brofiad o gyflwyno panel \u2018Pam Radio ac Nid Podlediad?\u2019 fel rhan o Gynhadledd Cerddoriaeth SUMMIT 2022 Beacons. Camau cyntaf Connor i weithio ym maes radio oedd gwneud paneidiau yn Radio Cardiff a magu profiad o gyflwyno ar radio ei ysbyty lleol.Cafodd brentisiaeth wedyn gyda BBC Radio Wales, a wnaeth arwain at weithio ym maes cynhyrchu ar Radio Nation, BBC Radio 3 a 4, a lle mae\u2019n gweithio nawr ar Capital FM ac yn cyflwyno rhaglen frecwast ar y penwythnos i Radio Cardiff."}, {"text_idx": "#000043", "text": "Connor Morgans ydw i. Rwy\u2019n gynhyrchydd a chyflwynydd radio ac ar 21 Mai fe wnes i gyflwyno panel ar gyfer cynhadledd Beacons SUMMIT, a mwynhau mas draw!"}, {"text_idx": "#000044", "text": "Os nad ydych chi\u2019n siw\u0302r beth yw SUMMIT, dyma wers fach sydyn. Cynhadledd a digwyddiad i\u2019r digwyddiad cerddoriaeth yw SUMMIT sy\u2019n cynnwys artistiaid cyffrous, hyrwyddwyr gigs, cynhyrchwyr ac, yn fy achos i, cyflwynwyr radio. Cynhaliwyd SUMMIT rhwng 19 a 21 Mai 2022. Roedd y digwyddiad yn cynnwys paneli fel \u2018Sut i Drefnu Gig\u2019 a \u2018Phecyn Cymorth i Weithwyr Llawrydd\u2019. Roedd hefyd yn cynnwys perfformiadau gan rai o artistiaid mwyaf cyffrous Cymru fel Charlie J, Hemes ac eraill. Hefyd (os yw\u2019n bosibl cael mwy), roedd yna weithdai creadigol ar y gweill! At ei gilydd, roedd SUMMIT yn bair o wybodaeth acherddoriaeth dros sawl diwrnod ac mewn sawl lleoliad o amgylch Caerdydd."}, {"text_idx": "#000045", "text": "A nawr ymlaen at y panel yr oeddwn i mor ffodus i gael ei gyflwyno. Teitl y panel oedd \u2018Pam Radio ac Nid Podlediad?\u2019 Roeddwn i mor lwcus o fod yn eistedd wrth y bwrdd yng nghwmni Lauren Moore o BBC Radio Cymru, Sam MacGregor o BBC Radio 1 ac Aleighcia Scott o BBC Radio Wales. Dyma dri o enwau amlwg a dawnus y byd radio, a chafwyd atebion hynod amrywiol i fy nghwestiynau. Roedd yn wych cael gwell syniad o\u2019u llwybrau nhw i mewn i fyd radio, beth maen nhw\u2019n ei hoffi am y platfform, ac wrth gwrs, eu barn am radio yn hytrach na phodlediadau. Afraid dweud, roedden nhw i gyd yn rhagorol, ac roeddwn i\u2019n falch bod popeth wedi mynd mor dda (hyd yn oed os oeddwn i\u2019n hynod o nerfus!)."}, {"text_idx": "#000046", "text": "Roedd paratoi ar gyfer y panel yma yn hollbwysig i mi. Roeddwn i eisiau gwneud yn siw\u0302r bod gen i gwestiynau gwerthfawr ar eu cyfer, ond fy mod i\u2019n ei guradu ar gyfer pob siaradwr yn benodol. Er enghraifft, roeddwn i\u2019n gwybod bod Sam MacGregor wedi llwyddo i dorri drwyddo ar Radio 1 drwy demo a anfonodd i mewn pan oedden nhw\u2019n chwilio am Gyflwynydd Nadolig, ac roeddwn i eisiau gofyn iddo beth mae\u2019n meddwl oedd yn gwneud ei demo e\u2019n arbennig a pha gyngor sydd ganddo i ddarpar gyflwynwyr. Ac er fy mod i\u2019n paratoi, roeddwn i eisiau i\u2019r drafodaeth fod ar ffurf sgwrs ac yn llawn mwynhad."}, {"text_idx": "#000047", "text": "O ran sut y gwnes i gael cyflwyno\u2019r panel, roedd hynny am fy mod i wedi bod yn rhan o Ymgynghoriaeth Ifanc Beacons. Mae\u2019n gyfarfod sy\u2019n digwydd bob pythefnos rhwng pobl hynod dalentog yn y diwydiant cerddoriaeth yma yng Nghymru, ac fe wnaethom ni ddefnyddio ein gwybodaeth eang ac amrywiol yn y diwydiant i guradu a chynhyrchu\u2019r digwyddiad SUMMIT cyntaf i gael ei gynnal wyneb yn wyneb! Yn dilyn fy nghyfnod yn yr ymgynghoriaeth, daeth aelod o\u2019r ti\u0302m ataf a gofyn a fyddai gen i ddiddordeb oherwydd fy mhrofiad blaenorol o gyflwyno ar y radio, yn enwedig cyflwyno rhaglen frecwast ar y penwythnos i Radio Cardiff. Wrth gwrs, roeddwn i wrth fy modd i gael y cynnig ac rwy\u2019n gobeithio fy mod i wedi cyflwyno panel gwych."}, {"text_idx": "#000050", "text": "15 o sefydliadau lleol yn derbyn \u00a3140k o grantiau i fynd i\u2019r afael a\u0302 rhwystrau i gerddoriaeth i bobl ifanc yng Nghymru."}, {"text_idx": "#000051", "text": "Yn dilyn y cyhoeddiad i\u2019w groesawi gan Lywodraeth Cymru fis diwethaf am gyllid helaeth ar gyfer mynediad i gerddoriaeth mewn ysgolion, mae Anthem. Cronfa Gerdd Cymru Music Fund Wales wedi cyhoeddi y bydd yn parhau i gefnogi pobl ifanc a cherddoriaeth drwy ddyfarnu gwerth \u00a3140k o grantiau i 15 o sefydliadau ledled Cymru i helpu i fynd i\u2019r afael a\u0302 rhwystrau i gerddoriaeth i bobl ifanc."}, {"text_idx": "#000052", "text": "Cronfa newydd sbon yw Atsain sy\u2019n gweithio ar gyfer pobl ifanc sy\u2019n ymwneud a\u0302 cherddoriaeth ac sy\u2019n wynebu rhwystrau oherwydd amgylchiadau bywyd, materion daearyddol, hunaniaeth neu gefndir. Caiff ei chefnogi gan fuddsoddiad gan Youth Music drwy chwaraewyr Loteri Cod Post y Bobl ac adnoddau Anthem gyda chefnogaeth gan noddwyr sefydlu a Llywodraeth Cymru."}, {"text_idx": "#000053", "text": "Roedd modd i sefydliadau wneud cais am hyd at \u00a310,000 i\u2019w helpu i gyflawni prosiectau cerddoriaeth penodol i bobl ifanc yng Nghymru sy\u2019n mynd i\u2019r afael a\u0302 rhwystr penodol i ymgysylltu."}, {"text_idx": "#000054", "text": "Mae rhai o\u2019r 15 sefydliad sy\u2019n cael eu cefnogi i fynd i\u2019r afael a\u0302 rhwystrau i bobl ifanc rhag cael mynediad at gerddoriaeth yn gweithio ledled Cymru neu ar draws ardaloedd rhanbarthol penodol."}, {"text_idx": "#000057", "text": "Bydd Trac Cymru yn cefnogi pobl ifanc ar y cyrion i fynegi eu profiadau personol eu hunain gan ddefnyddio traddodiadau gwerin o adrodd stori\u0308au a gwybodaeth gyfunol."}, {"text_idx": "#000058", "text": "Yn ogystal a\u0302 phrosiectau ledled Cymru, mae Cronfa Atsain hefyd yn cefnogi prosiectau cerddoriaeth ieuenctid lleol:"}, {"text_idx": "#000059", "text": "Yng Nghaerdydd, bydd Canolfan Datblygu Cymunedol De Glan yr Afon yn lansio prosiect amlddiwylliannol a fydd yn pontio\u2019r cenedlaethau. Bydd yn cynnwys gweithdai drymio, canu ac offerynnau. Bydd y prosiect yn ceisio cynrychioli a bod yn gynrychioliadol o\u2019r holl gymunedau yn ardal Glan yr Afon."}, {"text_idx": "#000060", "text": "Bydd Sound Progression yn lansio cyfres o weithdai o\u2019r enw Next Level i wella llwybrau dilyniant i bobl ifanc 10-25 oed ac o gefndiroedd amrywiol a/neu sydd dan anfantais economaidd-gymdeithasol."}, {"text_idx": "#000061", "text": "Yng nghanolbarth Cymru, bydd Theatr Brycheiniog yn sefydlu grw\u0302p cynhyrchu, i greu rhaglen gerddorol i\u2019r Theatr, gan ddatblygu cyfres o ddigwyddiadau a gweithgareddau wedi\u2019u dylunio, eu curadu a\u2019u harwain gan bobl ifanc i bobl ifanc."}, {"text_idx": "#000062", "text": "Yn ngogledd-ddwyrain Cymru, bydd Art and Soul Tribe yn lansio eu prosiect, Bridging the Gap, a fydd yn cefnogi pobl ifanc 13-18 oed, gyda phwyslais penodol ar niwroamrywiaeth, iselder a gorbryder, amddifadedd economaidd a cheiswyr lloches. Bydd Art And Soul Tribe yn gweithio gyda charfan o bobl ifanc i greu a datblygu gofodau diogel a sesiynau i ddysgu sgiliau newydd, dod i gyswllt a\u0302 cherddorion proffesiynol a dysgu oddi wrthynt, a chydweithio i gydgynhyrchu digwyddiad o berfformiadau terfynol mewn lleoliad cerddoriaeth lleol."}, {"text_idx": "#000063", "text": "Yng ngogledd-orllewin Cymru, bydd Canolfan Gerdd William Mathias yn datblygu ac ehangu darpariaeth gerddorol i blant a phobl ifanc anabl yng Ngwynedd a Sir Ddinbych drwy gynnal clybiau cerdd a sesiynau arddangos mewn partneriaeth a\u0302 theuluoedd ac asiantaethau. A sesiynau cerdd mewn ysgol feithrin i blant anabl."}, {"text_idx": "#000064", "text": "Dyma\u2019r gronfa fawr gyntaf i gael ei chyhoeddi gan Anthem, ac mae rhagor o gynlluniau uchelgeisiol ar y gweill weddill 2022, gan gynnwys Porth Digidol newydd a fydd yn helpu pobl ifanc i ddod o hyd i\u2019w llwybr at gerddoriaeth."}, {"text_idx": "#000065", "text": "Bydd pob sefydliad sy\u2019n cael ei ariannu drwy Atsain yn cychwyn ar eu gweithgareddau yn ystod yr wythnosau nesaf a bydd eu rhaglenni o weithgareddau\u2019n para rhwng 6 a 18 mis. Caiff cylch nesaf Cronfa Atsain ei gynnal yn hydref 2022."}, {"text_idx": "#000066", "text": "The post Mae Violet yn croesawu ein hymddiriedolwyr ifanc appeared first on Anthem."}, {"text_idx": "#000067", "text": "Haia, Violet Hunt-Humphries ydw i. Mi wnes i ymuno a\u0302 theulu Anthem ym mis Ionawr 2022 fel Cynorthwyydd Ymchwil a Gweinyddol \u2013 Lleoliad Kickstart. A minnau wedi fy magu mewn cartref a oedd yn llawn o gelf a cherddoriaeth, mae fy nghariad at greu, chwarae a pherfformio wedi dyfnhau\u2019n gynyddol. Fel cerddor angerddol ac un sy\u2019n frwd am y diwydiant creadigol, neidiais at y cyfle i gynrychioli\u2019r elusen hyfryd hon a gweithio fel rhan o di\u0302m o bobl frwdfrydig, llawn ysbrydoliaeth, sy\u2019n caru cerddoriaeth. Rwy\u2019n sylweddoli mor bwysig yw barn pobl ifanc a\u2019r gwerth sydd i gerddoriaeth yn eu bywydau. Credaf y dylai eu syniadau a\u2019u barn chwarae rhan fawr wrth ffurfio datblygiad y diwydiant cerddoriaeth yng Nghymru. Mae ymuno ag Anthem wedi rhoi\u2019r cyfle i mi weithredu ar y gwerth hwn y mae gen i gymaint o barch ato, a chael perthyn i rywbeth sy\u2019n cael cymaint o effaith."}, {"text_idx": "#000068", "text": "Llais pobl ifanc yw calon ac enaid y gwaith a wnawn yn Anthem, ac ar o\u0302l cyhoeddi galwad am ymddiriedolwyr ifanc 18-25 oed, rydym wrth ein boddau i groesawu wynebau ifanc newydd i\u2019n ti\u0302m o Ymddiriedolwyr! Dyma gyflwyno Ella Pearson, Tayla-Leigh Payne a Ryan Singh. Darllenwch i gael clywed am eu taith fel pobl ifanc sy\u2019n frwdfrydig yngly\u0302n a\u0302 cherddoriaeth a sut mae eu hangerdd yn rhan annatod o gefnogi ein gwaith."}, {"text_idx": "#000069", "text": "Myfyriwr yn CBCDC yw Ella, ac mae\u2019n astudio\u2019r obo a\u2019r cor anglais. Mae\u2019n aelod o The Olive Collective (triawd wedi\u2019i ddylanwadu gan gerddoriaeth jazz a gwerin) ac mae\u2019n eirioli\u2019n gryf dros gerddoriaeth ac iechyd meddwl. Ysgrifennodd Ella ddarn i\u2019n gwefan ac ymddangosodd ar bodlediad cerddoriaeth ac iechyd meddwl Anthem, \u2018Don\u2019t Mind the Music.\u2019 Mae Ella wrth ei bodd o gael ei henwi\u2019n Ymddiriedolwr Ifanc Anthem ac mae\u2019n teimlo\u2019n gyffrous yngly\u0302n a\u0302 bod yn rhan o sefydliad mor rhyfeddol!"}, {"text_idx": "#000070", "text": "Beth sy\u2019n dod a\u0302 chi i di\u0302m Anthem?"}, {"text_idx": "#000071", "text": "Cefais fy nghyflwyno i Anthem drwy eu Fforwm Ieuenctid cyntaf, a coedd yn llawn ysbrydoliaeth i mi. Mi wnes i deimlo ar unwaith fy mod i wedi cael fy nerbyn gan deulu newydd. Roedd clywed gan bobl ifanc eraill a siaradodd mor angerddol am wella mynediad i gerddoriaeth yn fy ysgogi, yn ogystal a\u0302 chael gweld y gwaith pwysig roedd Anthem yn ei wneud. Roeddwn i\u2019n benderfynol o barhau i ymwneud a\u0302\u2019r ti\u0302m. Pan welais i fod Anthem yn chwilio am Ymddiriedolwyr Ifanc, roeddwn i\u2019n gwybod mai dyma\u2019r cyfle perffaith i mi barhau i eirioli dros bobl ifanc ym myd cerddoriaeth."}, {"text_idx": "#000072", "text": "Sut wnaeth eich cariad at gerddoriaeth gychwyn?"}, {"text_idx": "#000073", "text": "Mae cerddoriaeth wedi bod yn amlwg yn fy mywyd ers cyn cof. Pan oeddwn i\u2019n ifanc iawn, byddai fy Nhad-cu yn creu caneuon ac yn eu canu gyda\u2019i gita\u0302r i fy mrawd a mi. Mae fy Nhad hefyd wedi bod yn ddylanwad enfawr ar fy angerdd at gerddoriaeth: mi fyddai\u2019n fy nghyflwyno i fandiau newydd (pa blentyn 7 oed arall fyddai\u2019n mynd i barti pen-blwydd karaoke a gofyn i gael canu \u2018Losing my Religion\u2019 gan REM \u2013 mewn eglwys?!) a churadu rhestrau chwarae arbennig i wrando arnynt yn y car. Fy mhrofiad cyntaf o gerddoriaeth fyw oedd pan aeth fy rhieni a\u0302 ni i W\u0302yl Womad pan oedd fy mrawd a minnau\u2019n fach iawn. Cefais fy nghyflwyno i amrywiaeth eang iawn o arddulliau cerddorol o bedwar ban byd, yn ogystal a\u0302 gweld arwr fy mhlentyndod, Peter Gabriel, a dyna oedd y tro cyntaf i mi deimlo ewfforia cerddorol go iawn."}, {"text_idx": "#000074", "text": "Beth sy\u2019n eich gwneud i deimlo angerdd at gerddoriaeth a\u2019i pherthynas a\u0302 phobl ifanc yng Nghymru?"}, {"text_idx": "#000075", "text": "Gan wybod mor bwysig fu cerddoriaeth yn fy mywyd, rwy\u2019n benderfynol o sicrhau bod gan bobl ifanc eraill fynediad at gerddoriaeth, pwy bynnag ydyn nhw. Rwy wedi cael profiad o salwch meddwl ers oeddwn i\u2019n 12 oed ac mae cerddoriaeth wedi bod yn ffordd hanfodol o ymdopi yn ogystal a\u0302 bod yn ffordd i ddianc. Yn anffodus, mae cymaint o bobl ifanc yn wynebu rhwystrau i gerddoriaeth na allan nhw eu goresgyn, ac o wybod cymaint o ddylanwad mae cerddoriaeth wedi\u2019i chael ar fy iechyd meddwl, dydw i ddim eisiau i unrhyw berson ifanc fod hebddi, yn arbennig o ystyried yr heriau mae cymaint yn eu hwynebu heddiw. Mae cerddoriaeth wedi bod yn therapi i mi ac wedi fy achub i, ac ni allaf ddychmygu bywyd hebddi."}, {"text_idx": "#000077", "text": "Pan oeddwn i\u2019n 17, fe gefais i fy mhenodi yn Gyfarwyddwr ar Gwmni Buddiannau Cymunedol, a dyna lle y gwnaeth fy angerdd at gyfarwyddo cwmni gychwyn. Rwy\u2019n ffodus iawn fy mod wedi cael nifer o gyfleoedd i fod yn aelod o Fyrddau Cwmni\u0308au/Elusennau ac rwy wedi bod yn chwilio am her newydd! Pan glywais i fod Anthem yn edrych am Ymddiriedolwyr newydd, dyma fi\u2019n neidio at y cyfle i wneud gwahaniaeth mewn sector sy\u2019n gymharol newydd i mi \u2013 cerddoriaeth."}, {"text_idx": "#000078", "text": "Fel y rhan fwyaf o bobl, mae\u2019r ddwy flynedd ddiwethaf o frwydro drwy COVID wedi bod yn rhyfeddol o anodd ac mae\u2019n golygu ein bod ni wedi gwneud aberth. Gan nad oeddwn i\u2019n gallu cymdeithasu a mwynhau bywyd cymaint ag oeddwn i wedi arfer, fe wnes i droi at gerddoriaeth fel ffordd i fwynhau amser ar fy mhen fy hun a theimlo fy mod i\u2019n rhan o rywbeth mwy. Roedd cerddoriaeth yn fy ngrymuso fel unigolyn ac ar y cyd ac eraill, ac felly roedd gen i ddiddordeb mewn archwilio\u2019r diwydiant ymhellach."}, {"text_idx": "#000079", "text": "Rwy\u2019n credu\u2019n angerddol bod darparu profiadau newydd, fel cerddoriaeth, i bobl yn gwella eu datblygiad. Mae fy mhrofiadau o weithio gyda phobl ac ar ran pobl fel Cyfarwyddwr Adnoddau Dynol i Gwmni Buddiannau Cymunedol ac fel Ymddiriedolwr Undeb Myfyrwyr (gyda 30,000 o aelodau) wedi dangos bod gen i, yn greiddiol, awydd i ddatblygu\u2019n bersonol a phroffesiynol. Drwy gyfrannu at y datblygiad hwn, rwy\u2019n credu y gallaf wneud gwahaniaeth i fywydau fy nghyfoedion sy\u2019n byw yng Nghymru, a dyna sy\u2019n fy ngyrru i."}, {"text_idx": "#000081", "text": "Roeddwn i\u2019n aelod o Fforwm Ieuenctid Anthem a Fforwm Ieuenctid Cerddoriaeth Cymru. Pan ddaeth y ddau fforwm i ben, doeddwn i ddim yn barod i adael, a dyna pryd wnaethon nhw gyhoeddi\u2019r alwad am Ymddiriedolwyr Ifanc. Yn ystod fy amser ar y fforwm ieuenctid, roedd yn chwa o awyr iach gweld bod lleisiau pobl ifanc yn cael eu defnyddio a\u2019u hystyried o ddifri, ac y gallem ni gyfrannu at ddatblygiad y diwydiant cerddoriaeth. Yn yr un modd, mae Anthem yn teimlo fel cymuned amrywiol a chynhwysol \u2013 roedd yno gymaint o bobl ifanc a oedd yn cynrychioli gwahanol rannau o\u2019r diwydiant, ac felly hefyd yn achos aelodau bwrdd Anthem. Rwy eisiau bod yn rhan o\u2019r fenter yma i helpu pobl ifanc i gael cyfleoedd i gael i mewn i gerddoriaeth."}, {"text_idx": "#000082", "text": "Rwy\u2019n cofio cael fy nghyfareddu gan gerddorfeydd pan oeddwn i\u2019n iau, ac roedd fy nhad-cu yn arbennig o hoff o gerddoriaeth glasurol. Fe wnes i ddechrau dysgu\u2019r recorder a\u2019r fioli\u0301n yn yr ysgol gynradd ond dechreuodd fy nghariad at gerddoriaeth ffynnu go iawn pan oeddwn i yn yr ysgol uwchradd lle\u2019r oeddwn i\u2019n chwarae\u2019r ffliwt. Roedd y cyfan yn cael ei wneud drwy wersi cerdd peripatetig. Dyna\u2019r ffordd fwyaf ymarferol i ddysgu ar pryd ac rwy wir yn credu na fyddwn i\u2019n gerddor heb y cyfleoedd hynny."}, {"text_idx": "#000083", "text": "O fy mhrofiad personol o gael addysg cerddoriaeth, roedd gweld sut y cefais i gyfleoedd hygyrch drwy wersi peripatetig (a oedd yn llawer mwy posibl na gwersi preifat), yn gwneud i mi eisiau dod o hyd i ffyrdd i hynny barhau ar gyfer pobl ifanc. Yn yr un modd, mae\u2019n ffordd wych i bobl ifanc fynegi\u2019u hunain ac rwy\u2019n credu bod lle i ragor o gyfleoedd. Rwy wedi gweld mor hanfodol y gall cerddoriaeth fod i bobl ifanc drwy fy ngwaith fel Gweithiwr Cymorth Ieuenctid Cerddoriaeth yn YMCA. Rwy\u2019n credu bod gan bobl ifanc allu gwych i leisio\u2019r hyn maen nhw eisiau ac rydym ni\u2019n creu\u2019r fath gerddorion rhyfeddol yn Nghymru eisoes. Byddai\u2019n wych parhau i ysbrydoli pobl ifanc i ymwneud a\u0302 cherddoriaeth."}, {"text_idx": "#000086", "text": "cronfa newydd i fynd i'r afael a\u0302 rhwystrau i gerddoriaeth i bobl ifanc yng Nghymru"}, {"text_idx": "#000087", "text": "Mae ceisiadau bellach yn cael eu derbyn i Atsain, cronfa gerddoriaeth newydd sbon gan Anthem. Cronfa Gerdd Cymru Music Fund Wales a fydd yn cynorthwyo sefydliadau cerddoriaeth ac yn mynd i\u2019r afael a\u0302 rhwystrau i gerddoriaeth i bobl ifanc yng Nghymru."}, {"text_idx": "#000088", "text": "Bydd Atsain yn ariannu gwaith i bobl ifanc sy\u2019n cymryd rhan mewn cerddoriaeth ac sy\u2019n wynebu rhwystrau oherwydd amgylchiadau bywyd, materion daearyddol, hunaniaeth neu gefndir. Caiff y gronfa ei chefnogi gan fuddsoddiad gan Youth Music, drwy chwaraewyr Loteri Cod Post y Bobl, ac adnoddau Anthem gyda chymorth gan noddwyr sefydlu a Llywodraeth Cymru."}, {"text_idx": "#000089", "text": "Gall sefydliadau wneud cais am hyd at \u00a310,000 i\u2019w helpu i gyflwyno prosiectau cerddoriaeth penodol ar gyfer pobl ifanc yng Nghymru, i\u2019w helpu i fynd i\u2019r afael a\u0302 rhwystrau penodol i ymwneud a\u0302 cherddoriaeth."}, {"text_idx": "#000090", "text": "Mae pobl ifanc yn greiddiol i waith Anthem. Mae cerddoriaeth yn angerdd, yn fath o fynegiant, yn helpu i newid eu hwyliau, yn lleddfu straen, ac yn adeiladu hunan-barch. Gall hefyd fod yn yrfa \u2013 y peth maen nhw eisiau ei wneud am weddill eu hoes. Mae pobl ifanc yn dod o hyd i gerddoriaeth mewn llawer o ffordd \u2013 drwy\u2019r ysgol, drwy ffrindiau, yn y clwb ieuenctid lleol, ar-lein. Mae cael bod yn rhan o brosiectau cerddoriaeth yn eu hardal leol yn gam cyntaf pwysig."}, {"text_idx": "#000091", "text": "Mae\u2019r cylch cyntaf o gyllid Atsain ar agor tan 4 Ebrill 2022. Dysgwch fwy am sut i wneud cais yma."}, {"text_idx": "#000092", "text": "Bydd dwy weminar ar-lein ar gyfer y rhai sydd a\u0302 diddordeb mewn gwneud cais, er mwyn cael gwybod mwy am y gronfa a\u2019r broses. Bydd yn gyfle i drafod a yw eich prosiect penodol yn gymwys a sut i gyflwyno cais llwyddiannus. Caiff y gweminarau ar gyfer darpar ymgeiswyr eu cynnal ar 17 Mawrth am 10am-11am a 6pm-7pm. I archebu eich lle am ddim, cofrestrwch drwy eventbrite ar ein gwefan fan yma: "}, {"text_idx": "#000093", "text": "Mae Anthem wedi sicrhau\u2019r \u00a3150,000 cychwynnol sydd ei angen i lansio Cronfa Atsain, ond, er mwyn sicrhau bod y gronfa yn gynaliadwy, mae Anthem bellach yn edrych am gymorth ychwanegol gan noddwyr i godi \u00a3500,000 fel y gall prosiectau cerddoriaeth ieuenctid yng Nghymru gael eu cefnogi dros y tair blynedd nesaf. Os oes gennych ddiddordeb mewn bod yn Noddwr Sefydlu a galluogi i bobl ifanc yng Nghymru gael mynediad i gerddoriaeth, cysylltwch a\u0302 Phrif Swyddog Gweithredol Anthem Rhian Hutchings: rhian.hutchings@anthem.wales"}, {"text_idx": "#000095", "text": "Anthem yn lansio Atsain \u2013 cronfa newydd i fynd i\u2019r afael a\u0302 rhwystrau i gerddoriaeth i bobl ifanc yng Nghymru"}, {"text_idx": "#000097", "text": "Bydd Atsain yn ariannu gwaith i bobl ifanc sy\u2019n ymwneud a\u0302 cherddoriaeth ac sy\u2019n wynebu rhwystrau yn sgil amgylchiadau bywyd, materion daearyddol, hunaniaeth neu gefndir. Caiff y gronfa ei chefnogi gan fuddsoddiad Youth Music, diolch i chwaraewyr People\u2019s Postcode Lottery, ac adnoddau Anthem drwy nawdd ein sefydlwyr."}, {"text_idx": "#000099", "text": "Mae llawer o bobl ifanc yng Nghymru yn methu a\u0302 manteisio ar brofiadau cerddorol, heb unrhyw fai arnyn nhw eu hunain \u2013 cenhedlaeth heb fynediad i gerddoriaeth na chyfle i ddatblygu am eu bod nhw\u2019n digwydd byw yn yr ardal ddaearyddol anghywir, mewn ardal o amddifadedd cymdeithasol dwys neu ardal wledig anghysbell, neu am eu bod yn cael eu cau allan mewn unrhyw ffordd. Bydd cyllid Anthem yn caniata\u0301u i sefydliadau greu rhaglenni gwaith newydd neu brosiectau mewn cyd-destunau penodol i fynd i\u2019r afael ag anghenion pobl ifanc a\u2019r rhwystrau maen nhw\u2019n eu hwynebu."}, {"text_idx": "#000100", "text": "Cynhaliodd Anthem ddigwyddiad codi arian yn Portland House gan gynnull ffigurau dylanwadol o fod gwleidyddiaeth, addysg, cerddoriaeth, talent a diwydiant i glywed am bwysigrwydd y cymorth sydd ei angen yn awr i sicrhau gwaddol a thaith gerddorol i bobl ifanc yng Nghymru. Er mwyn sicrhau cynaliadwyedd cronfa Atsain, mae Anthem yn edrych am gefnogaeth noddwyr newydd er mwyn codi \u00a3500,000 i gynorthwyo prosiectau cerddoriaeth ieuenctid yng Nghymru dros y tair blynedd nesaf."}, {"text_idx": "#000102", "text": "Ymhlith y rhai a fu\u2019n perfformio yn y digwyddiad ac yn eirioli dros y gronfa roedd rhai o eiconau mwyaf blaenllaw Cymru \u2013 Llysgenhadon Anthem, y delynores sy\u2019n adnabyddus yn rhyngwladol, Catrin Finch; y DJ a\u2019r cyflwynydd radio, Huw Stephens; ac un o Ymddiriedolwyr Anthem, y pianydd sy\u2019n enedigol o Abertawe ac sy\u2019n artist Welsh A-List, Ify Iwobi. Cafwyd perfformiadau hefyd gan gerddorion ifanc addawol sy\u2019n aelodau o Fforwm Ieuenctid Anthem a ffurfiwyd yn 2020."}, {"text_idx": "#000104", "text": "Dyma\u2019r prosiect mawr cyntaf i gael ei gyhoeddi gan Anthem. Mae rhagor o gynlluniau uchelgeisiol ar y gweill, gan gynnwys lansio porth digidol newydd yn 2022 i helpu pobl ifanc i ddod o hyd i\u2019w llwybr at gerddoriaeth."}, {"text_idx": "#000106", "text": "Ydych chi rhwng 18 a 24 oed, yn hawlio Credyd Cynhwysol ar hyn o bryd, ac yn dymuno gweithio ym maes gweinyddiaeth elusennol cerddoriaeth / y celfyddydau?"}, {"text_idx": "#000107", "text": "Mae Anthem yn edrych am Gynorthwyydd Gweinyddol ac Ymchwil ar Leoliad Kickstart i weithio gyda\u2019n Prif Swyddog Gweithredol i helpu gyda gwaith cynllunio, datblygu prosiectau ac ymchwilio. Os oes gennych chi angerdd at gerddoriaeth ac yn awyddus i fagu profiad proffesiynol a datblygu eich sgiliau, dyma\u2019r ro\u0302l i chi."}, {"text_idx": "#000109", "text": "Bydd y Cynorthwyydd Gweinyddol ac Ymchwil \u2013 Lleoliad Kickstart yn cynorthwyo Ti\u0302m Anthem a\u0302 chynllunio a gwaith gweinyddol cyffredinol, trefnu a datblygu rhaglenni strategol allweddol, a gwaith ymchwil. Mae Anthem yn rhedeg ti\u0302m bach o staff gyda chyfraniadau gan weithwyr llawrydd allweddol. Nid oes gan Anthem swyddfa ganolog a bydd y ro\u0302l hon yn seiliedig gartref. Caiff cyfarfodydd ti\u0302m eu cynnal dros zoom ac wyneb yn wyneb."}, {"text_idx": "#000110", "text": "Bydd y cyfrifoldebau allweddol yn cynnwys amserlennu cyfarfodydd, cadw cofnodion cyfarfodydd, cyfathrebu gyda thimau prosiectau, creu ffolderi Google Drive ar gyfer gwahanol brosiectau, creu templedi i gasglu data, creu arolygon, ymchwilio i ddulliau ymgysylltu digidol, a dod ag adroddiadau ymchwil ynghyd."}, {"text_idx": "#000111", "text": "Rydym yn edrych am ymgeiswyr sydd ag angerdd at gerddoriaeth a phobl ifanc yng Nghymru. Gwybodaeth ymarferol dda am weithdrefnau gweinyddol cyffredinol a diddordeb mewn ymchwil. Bydd hefyd angen profiad arnoch o weithio yn unol a\u0302 therfynau amser, sgiliau TG da, a gwybodaeth am wasanaethau Google. Bydd angen bod gennych chi fodd i ddefnyddio cyfrifiadur a\u2019r rhyngrwyd. Rydym yn edrych am aelod da o di\u0302m sydd ag agwedd gadarnhaol ac sy\u2019n awyddus i ddysgu a datblygu. Byddai profiad personol o addysg cerddoriaeth neu gerddoriaeth ieuenctid yn gaffaeliad i\u2019r ro\u0302l. Mae Anthem yn croesawu ceisiadau gan bobl sy\u2019n dysgu\u2019r Gymraeg neu sy\u2019n rhugl yn y Gymraeg."}, {"text_idx": "#000113", "text": "Mae\u2019n rhaid gwneud cais am y swydd hon drwy eich canolfan waith leol drwy eich hyfforddwr gwaith. Cewch wybod mwy fan yma:"}]